CELEX: 62010CN0162
Language: lv
Date: 2010-04-07 00:00:00
Title: Lieta C-162/10: Lūgums sniegt prejudiciālu nolēmumu, ko 2010. gada 7. aprīlī iesniedza High Court of Ireland — Phonographic Performance (Ireland) Ltd /Īrija un Attorney General

19.6.2010   
            
            
               LV
            
            
               Eiropas Savienības Oficiālais Vēstnesis
            
            
               C 161/28
            
         
      Lūgums sniegt prejudiciālu nolēmumu, ko 2010. gada 7. aprīlī iesniedza High Court of Ireland — Phonographic Performance (Ireland) Ltd/Īrija un Attorney General
      
      (Lieta C-162/10)
      (2010/C 161/36)
      Tiesvedības valoda — angļu
      
         Iesniedzējtiesa
      
      
         High Court of Ireland
      
      
         Lietas dalībnieki pamata procesā
      
      
         Prasītāja: Phonographic Performance (Ireland) Ltd
      
      
         Atbildētāji: Īrija un Attorney General
      
      
         Prejudiciālie jautājumi
      
      
                  i)
               
               
                  Vai viesnīcas uzturētājs, kas nodrošina viesu istabās televizorus un/vai radio ar signālu pārraidi, ir “lietotājs”, kas “publisko” fonogrammu, kas var tikt atskaņota pārraidē, atbilstoši Eiropas Parlamenta un Padomes 2006. gada 12. decembra Kodificētās direktīvas 2006/115/EK (1) 8. panta 2. punkta noteikumiem?
               
            
                  ii)
               
               
                  Ja uz (i) jautājumu atbilde ir apstiprinoša, vai Direktīvas 2006/115/EK 8. panta 2. punktā dalībvalstīm ir paredzēts pienākums nodrošināt, ka viesnīcas uzturētājs maksā par fonogrammas atskaņošanu taisnīgu atlīdzību papildus atlīdzībai, ko maksā raidorganizācija par fonogrammas atskaņošanu?
               
            
                  iii)
               
               
                  Ja uz (i) jautājumu atbilde ir apstiprinoša, vai atbilstoši Direktīvas 2006/115/EK 10. pantam dalībvalstis var piemērot izņēmumu attiecībā uz viesnīcu uzturētāju pienākumu maksāt “vienreizēju taisnīgu atlīdzību”, pamatojoties uz to, ka tā ir uzskatāma par “personisku lietošanu” 10. panta 1. punkta a) apakšpunkta izpratnē?
               
            
                  iv)
               
               
                  Vai viesnīcas uzturētājam, kas nodrošina viesnīcas istabās aparatūru (ne televīzijas vai radio) un fonogrammas fizisku vai digitālu ierakstu formātā, kas var tikt atskaņotas vai noklausītas, izmantojot šo aparatūru, ir piemērojams “lietotāja”, kas veic “publiskošanu”, statuss atbilstoši Direktīvas 2006/115/EK 8. panta 2. punktam?
               
            
                  v)
               
               
                  Ja uz (iv) jautājumu atbilde ir apstiprinoša, vai atbilstoši Direktīvas 2006/115/EK 10. pantam atļauj dalībvalstis var attiecināt uz viesnīcu uzturētājiem izņēmumu no pienākuma maksāt “vienreizēju taisnīgu atlīdzību”, pamatojoties uz “personisku lietošanu” atbilstoši Direktīvas 2006/115/EK 10. panta 1. punkta a) apakšpunktam?
               
            
         (1)  Eiropas Parlamenta un Padomes 2006. gada 12. decembra Direktīva 2006/115/EK par nomas tiesībām un patapinājuma tiesībām, un dažām blakustiesībām intelektuālā īpašuma jomā (kodificēta versija) (OV L 376, 28. lpp.).